বাংলাদেশের সংসদীয় সরকার ব্যবস্থায় আইন তৈরি ও নির্বাহী ক্ষমতা আসে রাষ্ট্রের অভিন্ন অঙ্গ পার্লামেন্ট বা আইনসভা থেকে। কারণ, পার্লামেণ্ট বা আইনসভায় সংখ্যাগরিষ্ঠ দলের নেতা প্রধানমন্ত্রী হন এবং তিনি নিজের ইচ্ছে অনুসারেই মন্ত্রী নিয়োগ করার মধ্য দিয়ে সরকার গঠন করেন, প্রধানতঃ তাঁর দলীয় সাংসদদের নিয়ে। ফলে, তিনি নিজে প্রভূত পরিমাণ নির্বাহী ক্ষমতা ধারণ করে সেই ক্ষমতা প্রয়োগের প্রয়োজনে ইচ্ছেমতো আইনসভায় তাঁর দলীয় সদস্যদের দিয়ে আইন তৈরি করিয়ে নেন।